This Is America

This Is America הוא סינגל שהוקלט על ידי הראפר האמריקאי דונלד גלובר, תחת שם הבמה המוזיקלי שלו צ'ילדיש גמבינו. השיר יצא לאור ב-5 במאי 2018, על ידי חברות התקליטים mcDJ ו-RCA רקורדס. השיר נכתב על ידי גלובר, הולחן על ידיו בשיתוף לודוויג גורנסון והראפר יאנג ת'אג, שגם מבצע קולות רקע בשיר, והופק על ידי גלובר וגורנסון. בשיר מופיעים קולות רקע של הראפרים יאנג ת'אג, סלים ג'קסמי מריי סרמרד, בלוקבוי JB , קוואבו ממיגוס ו-21 סבאג'. השיר עוסק בסוגיית אלימות הנשק בארצות הברית ובשיעור הגבוה של הירי ההמוני במדינה, לצד נושאים חברתיים אחרים, בהם גזענות ואפליה.

לשיר וידאו קליפ שבוים על ידי הירו מוראי , ששיתף פעולה עם גלובר פעמים רבות קודם לכן. השיר היה לשיר ה-31 שהגיע היישר אל המקום הראשון במצעד הבילבורד הוט 100, ובכך הפך לשירו הראשון של גלובר שהגיע לעשירייה הפותחת במצעד. השיר הגיע גם לצמרת המצעדים באוסטרליה, קנדה וניו זילנד. השיר הועמד לארבע הקטגוריות בטקס פרסי גראמי ה-61: הקלטת השנה, שיר השנה, ביצוע הראפ/שירה הטוב ביותר והווידאו קליפ הטוב ביותר, תוך שזכה בקטגוריות הקלטת השנה ושיר השנה, ובכך הפך גמבינו לאמן ההיפ הופ הראשון שזכה בקטגוריות אלו, והשיר היה שיר הראפ הראשון שזכה בפרסים אלו.

 תוכן השיר 
השיר כולל מקהלה בסגנון גוספל וקולות רקע של ראפרים אמריקאים שונים: יאנג ת'אג, 21 סבאג', בלוקבוי JB , סלים ג'קסמי מריי סרמרד וקוואבו ממיגוס. המילים עוסקות בעיקר בתרבות האפרו-אמריקאית בארצות הברית ובאלימות נשק במדינה. השיר נוגע גם לנושא אלימות משטרתית והתנהגות בלתי הולמת. סטיבן קיארס מפיצ'פורק תיאר את השיר כשיר המייצג את "החבל הדק של להיות שחור".

כלי תקשורת דיווחו כי מאזינים שונים האשימו את גמבינו בגנבה ספרותית והצביעו על הדמיון בין השיר ל-"American Pharaoh" של ג'ייס הארלי. מ-CBS News נמסר, "השירים בעלי צליל דומה, ומשתפות נושאים דומים במילים". ג'ייס הארלי עצמו הצהיר כי הוא מרגיש שהשיר מושפע משירו, אך אין לו בעיה עם זה. מנהלו של גלובר, פאם רוטשטיין, הכחיש את הטענות.

 וידאו קליפ 
הווידאו קליפ של השיר בוים על ידי הירו מוראי  ופורסם בערוץ היוטיוב של גמבינו, במקביל לביצוע של גמבינו לשיר בתוכנית סאטרדיי נייט לייב. הקליפ צבר כ-12.9 מיליון צפיות תוך 24 שעות, ונכון לפברואר 2024, הוא עומד על כ-907 מיליון צפיות. בראיון לניו יורק טיימס, אמר מוראי כי הקליפ הוא "תגובה למה שקורה בעולם". לדברי מוראי, הקליפ נוצר בהשראת הסרטים אמא! ועיר האלוהים.

הקליפ היה נושא לממים אינטרנטים רבים, כשהבולט מביניהם היה החלפת אודיו הקליפ, כך שנראה שגמבינו רוקד לצלילי שיר אחר.

 הצלחה 
השיר הגיע היישר אל המקום הראשון במצעד הבילבורד הוט 100, ובכך הפך לשיר ה-31 שעשה זאת. בשבוע הראשון לצאתו, צבר השיר כ-78,000 מכירות דיגיטליות ו-65.3 מיליון הזרמות בארצות הברית בלבד. גמבינו הוא השחקן זוכה פרס אמי השני ששירו הגיע למקום הראשון במעצד זה, לאחר ג'סטין טימברלייק, שעשה זאת עם "". השיר הגיע גם לצמרת מצעדי אוסטרליה, קנדה וניו זילנד.

 מיקומי שיא 

 נתוני מכירות 
מדינהתוארמכירותאוסטרליה (ARIA)פלטינה70,000ארצות הברית (RIAA)פלטינה ×33,000,000בריטניה (BPI)זהב400,000ניו זילנד (RMNZ)זהב15,000פולין (ZPAV)פלטינה20,000צרפת (SNEP)זהב100,000קנדה (Music Canada)פלטינה80,000שוודיה (GLF)זהב4,000,000 מכירות + הזרמת מדיה בלבד

 היסטוריית יציאות לאור 
אזורתאריך יציאהפורמטחברת תקליטיםמקורעולם5 במאי 2018הורדה דיגיטליתmcDJ • RCAארצות הברית15 במאי 2018רדיו קצבי עכשווי

 קישורים חיצוניים 

 הערות שוליים 

קטגוריה:שירים באנגלית
קטגוריה:שירי מוזיקת טראפ
קטגוריה:שירי מחאה
קטגוריה:שירים על אלימות
קטגוריה:שירים על ארצות הברית
קטגוריה:שירים נגד שנאת זרים וגזענות
קטגוריה:מוזיקה: תופעות אינטרנט
קטגוריה:פוליטיקת נשק בארצות הברית בתרבות
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד קנדה הוט 100
קטגוריה:זוכי פרס גראמי לביצוע הראפ המלודי הטוב ביותר
קטגוריה:זוכי פרס גראמי להקלטת השנה
קטגוריה:זוכי פרס גראמי לשיר השנה
קטגוריה:זוכי פרס הווידאו קליפים של MTV לבימוי הטוב ביותר
קטגוריה:סינגלים בהוצאת RCA רקורדס